 Levitikọs 6  Jehova wee gaa nihu ịgwa Mozis, sị:Ọ bụrụ na mkpụrụ obi emehie site nimeso Jehova omume ekwesịghị ntụkwasị obi wee ghọgbuo mmadụ ibe ya nihe e nyere ya ka o lekọta ma ọ bụ nihe e nyere ya ka o debe ma ọ bụ ya apụnara mmadụ ihe ma ọ bụ rigbuo mmadụ ibe ya,ma ọ bụ, ya ahụ ihe furu efu ma ghaa ụgha banyere ya, wee ṅụọ iyi ụgha na nke ọ bụla nime ihe niile mmadụ pụrụ ime wee mehie;ọ ga-erukwa na ọ bụrụ na o mehie wee bụrụ onye ikpe mara, ọ ga-eweghachi ihe ọ pụnaara mmadụ ma ọ bụ ihe o ji aghụghọ nara mmadụ nike ma ọ bụ ihe e nyere ya ka o lekọta ma ọ bụ ihe furu efu nke ọ hụrụ,ma ọ bụ ihe ọ bụla ọ ṅụrụ iyi ụgha na ya, ọ ga-akwụcha ụgwọ ya, ọ ga-atụkwasịkwa ya otu ụzọ nụzọ ise nke ihe ahụ. Ọ ga-enye ya onye nwe ya nụbọchị e gosipụtara na ikpe mara ya.Ọ ga-esi nìgwè ewu na atụrụ wetara Jehova ebule ahụ dị mma ka ọ bụrụ àjà ikpe ọmụma ya, dị ka ọnụ ahịa e kwuru si dị, ọ ga-ewetara ya onye nchụàjà ka ọ bụrụ àjà ikpe ọmụma.Onye nchụàjà ga-ekpuchiri ya mmehie ya nihu Jehova, a ga-agbaghara ya nke ọ bụla nihe niile o mere bụ nke mere o ji bụrụ onye ikpe mara.Jehova wee gaa nihu ịgwa Mozis, sị:Nye Erọn na ụmụ ya iwu, sị, Nke a bụ iwu metụtara àjà nsure ọkụ: Anụ àjà nsure ọkụ ga-adị nekwú ebe ịchụàjà abalị dum ruo ụtụtụ, a ga-emekwa ka ọkụ nke ebe ịchụàjà na-enwu.Onye nchụàjà ga-eyiri uwe ọrụ ya nke e ji linin mee, ọ ga-eyiri uwe úkwù yichie anụ ahụ ya. Ọ ga-ekpopụkwa ntụ nke ya na abụba gwakọtara bụ nke si nàjà nsure ọkụ nke ọkụ na-erepịa mgbe niile nelu ebe ịchụàjà ma kposa ya nakụkụ ebe ịchụàjà.Ọ ga-eyipụ uwe ya yiri uwe ọzọ, ọ ga-eburukwa ntụ ahụ ya na abụba gwakọtara gaa nebe dị ọcha ná mpụga ebe ha mara ụlọikwuu.A ga-emekwa ka ọkụ ebe ịchụàjà ahụ na-ere. Ọ gaghị anyụ anyụ. Onye nchụàjà ga na-esonye nkụ na ya kwa ụtụtụ ma na-edo anụ àjà nsure ọkụ nusoro nelu ya, ọ ga-esurekwa abụba niile nke anụ àjà udo nọkụ nelu ya.A ga-eme ka ọkụ na-ere nelu ebe ịchụàjà mgbe niile. Ọ gaghị anyụ anyụ.Nke a bụ iwu metụtara àjà ọka: Unu bụ ụmụ Erọn, wetanụ ya nihu Jehova nihu ebe ịchụàjà.Otu nime ha ga-ekpoju ntụ ọka nke àjà ọka ahụ e gwere nke ọma ọbụ aka ya, ya na mmanụ ya na frankinsens niile a tụkwasịrị nelu àjà ọka ahụ, ọ ga-esurekwa ya nọkụ nelu ebe ịchụàjà dị ka àjà na-esi ísì ụtọ nye Jehova, ka o wee bụrụ ihe ncheta ya.Erọn na ụmụ ya ga-erikwa ihe fọdụrụ na ya. A ga-anọ nebe dị nsọ rie ya nụdị achịcha na-ekoghị eko. Ha ga-anọ nogige ụlọikwuu nzute rie ya.A gaghị etinye ya ihe na-eko achịcha wee ghee ya. Enyewo m ha ya ka ọ bụrụ òkè ha nàjà a na-esurere m nọkụ. Ọ bụ ihe kasị nsọ, dị ka àjà mmehie nakwa dị ka àjà ikpe ọmụma.Nwoke ọ bụla netiti ụmụ Erọn ga-eri ya. Ọ bụ òkè ha, ruo mgbe a na-akaghị aka nọgbọ unu niile, nàjà a na-esurere Jehova nọkụ. Ihe ọ bụla metụrụ ha ga-adị nsọ.Jehova wee gaa nihu ịgwa Mozis, sị:Nke a bụ àjà Erọn na ụmụ ya ga-achụrụ Jehova nụbọchị a ga-ete ya mmanụ: otu ụzọ nụzọ iri nke otu ihe ọtụtụ efa ntụ ọka e gwere nke ọma ka ọ bụrụ àjà ọka a na-achụ mgbe niile, otu ọkara nụtụtụ na otu ọkara ná mgbede.A ga-eji mmanụ gwọọ ya wee ghee ya nite e ji eghe ihe. Ị ga-agwọ ya nke ọma wee weta ya. Ị ga-eweta àjà ọka ahụ e ghere eghe niberibe niberibe ka ọ bụrụ ihe na-esi ísì ụtọ nye Jehova.Onye nchụàjà, bụ onye e tere mmanụ ịnọchi ya site netiti ụmụ ya, ga-eme ya. Ọ bụ ụkpụrụ ga-adịru mgbe a na-akaghị aka: A ga-esurere ya Jehova nọkụ ka ọ bụrụ àjà a na-esurecha nọkụ.Àjà ọka ọ bụla onye nchụàjà na-enye ga-abụ àjà a na-esurecha nọkụ. A gaghị eri ya eri.Jehova wee gwa Mozis okwu ọzọ, sị:Gwa Erọn na ụmụ ya, sị, Nke a bụ iwu metụtara àjà mmehie: Nebe a na-egbu anụ àjà nsure ọkụ ka a ga-anọ gbuo anụ àjà mmehie nihu Jehova. Ọ bụ ihe kasị nsọ.Onye nchụàjà nke chụrụ ya nàjà maka mmehie ga-eri ya. Nebe dị nsọ ka a ga-anọ rie ya, nogige ụlọikwuu nzute.Ihe ọ bụla metụrụ anụ ya ga-adị nsọ, mgbe mmadụ fesakwara ọbara ya nuwe, ị ga-anọ nebe dị nsọ sụọ ihe o fesara ọbara.A ga-akụrikwa ite ụrọ e ji sie ya. Ma ọ bụrụ na e ji ite ọla kọpa sie ya, a ga-ekwocha ya ekwocha ma jiri mmiri ṅachaa ya.Nwoke ọ bụla so ná ndị nchụàjà ga-eri ya. Ọ bụ ihe kasị nsọ.Otú ọ dị, a gaghị eri anụ àjà mmehie nke e webatara ọbara ya nụlọikwuu nzute iji kpuchie mmehie nebe nsọ. A ga-akpọ ya ọkụ. 